CELEX: 62011CN0678
Language: lt
Date: 2011-12-22 00:00:00
Title: Byla C-678/11: 2011 m. gruodžio 22 d. pareikštas ieškinys byloje Europos Komisija prieš Ispanijos Karalystę

10.3.2012   
            
            
               LT
            
            
               Europos Sąjungos oficialusis leidinys
            
            
               C 73/20
            
         2011 m. gruodžio 22 d. pareikštas ieškinys byloje Europos Komisija prieš Ispanijos Karalystę
   
   (Byla C-678/11)
   2012/C 73/35
   Proceso kalba: ispanų
   
      Šalys
   
   
      Ieškovė: Europos Komisija, atstovaujama W. Roels ir F. Jimeno Fernández
   
      Atsakovė: Ispanijos Karalystė
   
      Ieškovės reikalavimai
   
   
               —
            
            
               Konstatuoti, kad priėmusi ir palikusi galioti nuostatas, esančias Įstatymo dėl pensijų fondų ir sistemų reglamentavimo (kodifikuota redakcija) 46 straipsnio c punkte, 2004 m. spalio 29 d. Karaliaus įstatyminio dekreto Nr. 6/2004, kuriuo patvirtinama Įstatymo dėl privataus draudimo organizavimo ir priežiūros nauja redakcija, 86 straipsnyje, Karaliaus įstatyminio dekreto Nr. 5/2004, kuriuo patvirtinama Įstatymo dėl nerezidentų pelno mokesčio nauja redakcija, 10 straipsnyje ir 2003 m. gruodžio 17 d. Bendrojo mokesčių įstatymo 47 straipsnyje, pagal kurias kitose valstybėse narėse įsteigti užsienio pensijų fondai, kurie siūlo profesinių pensijų kaupimą Ispanijoje, taip pat pasinaudodamos laisve teikti paslaugas Ispanijoje veikiančios draudimo bendrovės, be kita ko, privalo paskirti Ispanijoje reziduojantį mokesčių atstovą, Ispanijos Karalystė neįvykdė įsipareigojimų pagal SESV 56 straipsnį (anksčiau — EB sutarties 49 straipsnis) ir EEE susitarimo 36 straipsnį.
            
         
               —
            
            
               Priteisti iš Ispanijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
               1.
            
            
               Aptariamomis Ispanijos mokesčių teisės aktų nuostatomis mokesčių mokėtojai nerezidentai įpareigojami paskirti Ispanijoje reziduojantį mokesčių atstovą. Praktikoje ši pareiga taikoma kitose valstybėse narėse įsteigtiems užsienio pensijų fondams, siūlantiems Ispanijoje profesinių pensijų kaupimą, taip pat draudimo bendrovėms, kurios veikia Ispanijoje pasinaudodamos laisve teikti paslaugas.
            
         
               2.
            
            
               Komisija mano, kad pareiga aptartais atvejais paskirti Ispanijoje reziduojantį mokesčių atstovą sudaro laisvės teikti paslaugas kliūtį, nes nurodytiems subjektams ir fiziniams asmenims, kurie neturi kito pasirinkimo ir privalo kreiptis dėl atstovo paslaugų, tai reiškia papildomą naštą. Tai taip pat sukuria laisvės teikti paslaugas kliūtį kitose valstybėse narėse įsikūrusiems asmenims ir įmonėms, norintiems pasiūlyti mokesčių atstovo paslaugas Ispanijoje veiklą vykdantiems subjektams ir fiziniams asmenims.
            
         
               3.
            
            
               Minėtos teisės nuostatos pažeidžia SESV 56 straipsnį (EB sutarties 49 straipsnis) ir EEE susitarimo 36 straipsnį.